Norsk biografisk leksikon

Norsk biografisk leksikon er det største norske biografiske oppslagsverk. Verket ble utgitt i to utgaver i papirformat. Den andre utgaven er siden 2009 en del av nettleksikonet Store norske leksikon. Norsk biografisk leksikon på nettsidene til Store norske leksikon.
 To utgaver 
Verkets første utgave (NBL1) utkom i årene 1923–1983, med i alt 19 bind og  artikler. Utgiver var Aschehoug, og verket ble utgitt med økonomisk støtte fra staten. Grunnet at overgangen fra AA til Å ikke fant sted før i bd. 6 (1934) ble navn på Å alfabetisert først og finnes i bd.1 i stedet for i bd. 19. Hele serien er tilgjengelig fra Nasjonalbibliotekets nettbibliotek. De 14 første bindene (1924–1962) er nedlastbare.

Kunnskapsforlaget overtok rettighetene til NBL1 fra Aschehoug i 1995, og etter et forprosjekt 1996–1997 begynte arbeidet med en ny utgave av verket i 1998. Prosjektet fikk økonomisk støtte fra institusjonen Fritt Ord og Kulturdepartementet, og verkets 2. utgave – NBL2 – utkom i 10 bind og  artikler i årene 1999–2005. 

Da det redaksjonelle arbeidet med ny utgave av NBL tok til i 1995, var utgangspunktet å velge ut  personer fra de  som hadde artikkel i Store norske leksikon. Listen ble gjennomgått av et hundretall fagkonsulenter, før listen over biografiverdige personer ble gjennomgått av forlagsredaksjonen og redaksjonsrådet.Knut Helle Norsk biografisk leksikon – for vår tid?  Samtiden, Nr 4 – 2004 Dessuten kom det også forslag fra verkets  forfattere.Forfatterantall fra lista over portretterte personer i NBL Redaksjonsrådet ble ledet av Knut Helle. Av praktiske hensyn ble lengden på biografiene standardisert. 

Andelen kvinner blant de biograferte var 4,9 % i NBL1 og 14 % i NBL2.

I 2006 begynte arbeidet med en elektronisk utgave av NBL2. Dette prosjektet mottok også støtte fra Fritt Ord og Kulturdepartementet. Verket er fra 2009 et gratis nettsted, som en del av snl.no. Denne utgaven inneholder nesten  artikler. Frem til 2005 mottok prosjektet 27 millioner kroner i støtte.Dagens Næringsliv Får 27 mill. for ti bind 28.07.2004

 Tilgjengelig på nettet 
Hele serien er tilgjengelig fra Nasjonalbibliotekets nettbibliotek.

 Bind  Tittel  Utgivelsesår  Fulltekst 1  Aabel–Bjørnson  1923   2  Bjørnstad–Christian Frederik  1925   3  Christiansen–Eyvind Urarhorn  1926   4  Fabricius–Grodtschilling  1929   5  Grosch–Helkand  1931   6  Helland–Jensen, Lars  1934   7  Jensen, Lars O.–Krefting  1936   8  Kristensen–Løwenhielm  1938   9  Madsen–Nansen  1940   10  Narve–Pedersen, Harald C  1949   11  Pedersen, Oscar–Ross  1952   12  Rosseland–Schult  1954   13  Schultz–Skramstad  1958   14  Skredsvig–Stenersen  1962   15  Stensaker–Sørbrøden  1966   16  Sørensen–Torp, Alf  1969   17  Torp, Eivind–Vidnes  1975   18  Vig–Wergeland, Henrik  1977   19  Wergeland, N.–Øyen, Ø  1983  

 Bind  Tittel  Utgivelsesår  Fulltekst 1  Abel-Bruusgaard  1999   2  Bry-Ernø  2000   3  Escholt-Halvdan  2001   4  Halvorsen-Ibsen  2001   5  Ihlen-Larsson  2002   6  Lassen-Nitter  2003   7  Njøs-Samuelsen  2003   8  Sand-Sundquist  2004   9  Sundt-Wikborg  2005   10  Wilberg-Aavik  2005  

Se også
 Svenskt biografiskt lexikon
 Dictionary of National Biography
 Hvem er Hvem?
 Hvem er hvem i norsk kulturliv?
 Illustrert biografisk leksikon

 Referanser  

 Eksterne lenker 


Kategori:Norske oppslagsverk
Kategori:Nettleksika
Kategori:Kunnskapsforlaget
Kategori:Store norske leksikon
Kategori:Bøker fra 1921